# Σηματοδοτικά μόρια

Τα σηματοδοτικά μόρια ρυθμίζουν τις κυτταρικές διαδικασίες της ανάπτυξης, διαίρεσης και διαφοροποίησης, ενώ επιπλέον επηρεάζουν τον κυτταρικό μεταβολισμό. Επίσης, ρυθμίζουν την ενδοκυττάρια ιοντική σύσταση, ρυθμίζοντας με αυτόν τον τρόπο τη δράση των ιοντικών διαύλων και των πρωτεϊνών μεταφορέων. Επιπροσθέτως, τα σηματοδοτικά μόρια ελέγχουν τη λειτουργία του κυτταρικού σκελετού, συμπεριλαμβάνοντας το κυτταρικό σχήμα, την κυτταρική διαίρεση και μετανάστευση, καθώς και την προσκόλληση του κυττάρου σε άλλα κύτταρα και στην εξωκυττάρια ουσία.

Τα σηματοδοτικά μόρια, ειδικά εκείνα τα οποία είναι υδρόφιλα και δεν μπορούν να διαπεράσουν την κυτταρική μεμβράνη, προσδένονται σε υποδοχείς που βρίσκονται επί της κυτταρικής μεμβράνης. Άλλα σηματοδοτικά μόρια, όπως στεροειδείς ορμόνες, τριιωδοθυρονίνες, ρετινοϊκά οξέα και βιταμίνη D προσδένονται σε πρωτεΐνες-μεταφορείς, που βρίσκονται στην κυκλοφορία του αίματος, με αποτέλεσμα να διαχέονται κατά μήκος της κυτταρικής μεμβράνης και να προσδένονται στους αποκαλούμενους πυρηνικούς υποδοχείς, που βρίσκονται στο κυτταρόπλασμα ή στον πυρήνα. Και οι δύο παραπάνω κατηγορίες υποδοχέων ρυθμίζουν τη μεταγραφή γονιδίων-στόχων, εφόσον πραγματοποιηθεί η πρόσδεση του κατάλληλου σηματοδοτικού μορίου.

ΠΗΓΗ: ΒΕΡRNE-LEVY, Φυσιολογία-Κ.BRUCE, S. BRUCE - ΠΑΡΙΣΙΑΝΟΣ Α.Ε., 2012